Rádio Rock

Rádio Rock (štylizované aj ako Rádio ROCK) je slovenská rocková rozhlasová stanica, ktorá čiastočne nadväzuje na tradíciu zaniknutého Rádia Anténa Rock. Súčasný majiteľ odkúpil od predošlého vlastníka pôvodnú značku, logo, zvukový obal a doménu, nie však vysielacie frekvencie. Nová stanica má kvôli nákladom výrazne menšie pokrytie v sieti VKV vysielačov ako pôvodná Anténa Rock a zatiaľ má pridelené frekvencie iba v Bratislave a v Trenčíne. Stanica vysiela aj v pásme DAB+, čím je prvou takto vysielajúcou stanicou zo skupiny Bauer Media. Oficiálny začiatok vysielania bol 3. októbra 2022 o 6. hodine. Sídli v Bratislave. Skupina Bauer Media má týmto spustením vo svojom portfóliu už štyri rádiá: Rock, Rádio Expres, Rádio Melody a Europa 2.

Vysielače

Referencie

Zdroj 
 Rádio Rock na radia.sk
 Oficiálna webstránka

Slovenské rozhlasové stanice
Vzniklo v 2022